Torna la tradicional Gala del Comerç a Sagunt després de quatre anys a causa de la pandèmia
07 de novembre 2022

![](/media/enfb2isg/c_grupo.jpg?width=850&height=566.9886363636364)

L'Auditori Joaquín Rodrigo va acollir divendres passat la tradicional Gala del Comerç, que va reprendre la seua celebració després de quatre anys a causa de la pandèmia. Este esdeveniment l'organitza el departament de Comerç i Mercats de l'Ajuntament de Sagunt i té com a objectiu reconéixer la labor dels comerciants de la localitat i posar en valor el treball que es realitza des del departament.

Així mateix, durant la gala es va fer lliurament dels ‘Premis al comerç 2022’ i els premis del concurs d'aparadorisme de Nadal de 2021. A més, va tindre lloc la tradicional desfilada dels comerços de la ciutat, on a través de diferents espectacles mostren a la ciutadania els seus productes.

![](/media/c3pfkvzv/c_dario.jpg?width=850&height=566.9886363636364)

L'alcalde de Sagunt, Darío Moreno va destacar «**la importància que té a tots els nivells**» el comerç tradicional i els mercats de la ciutat, «**no sols per l'aspecte sentimental**», sinó que «**els estudis econòmics realitzats sobre l'impacte que té el xicotet comerç a les ciutats són determinants, i ho són en nombre de treballadors i també en seguretat, que tots i totes volem per al nostre municipi. No volem ciutats dormitori on hi haja voreres mortes i la gent no es moga pel carrer, volem un model de ciutat diferent i per a això hem de fer costat al nostre comerç i mercats**».

Així mateix, la regidora de Comerç, Ana María Quesada, va assenyalar que «**esta gala és una mostra més de la dedicació i compromís de la regidoria de Comerç i Mercats, que intentem sempre innovar i buscar la forma més eficaç que l'Ajuntament siga part d'este comerç de la ciutat. Buscant eixa vitalitat, la nostra ciutat és una ciutat comercial que vol continuar sent-ho. Esperem que esta gala arribe a tots els racons que siga possible i intentarem fer arribar l'importància del comerç i la potència que té**».

![](/media/m45f1bij/c_anamaria.jpg?width=850&height=566.9886363636364)

A la Gala del Comerç també van assistir altres membres de la Corporació Municipal, representants d'associacions de comerciants del municipi i els i les comerciants de la ciutat que participaven, així com ciutadania que va voler assistir a l'esdeveniment.

En este sentit, diferents membres de la Corporació Municipal van fer lliurament dels ‘Premis al comerç 2022’, en els quals el premi a la ‘Especialització’ va ser per a l'Herboristeria Sabor del monte; a la ‘Tradició comercial’, a la Ferreteria Suiza; a la ‘Innovació’, a la Ferreteria Els horts; al ‘Relleu generacional’, a Muebles Kahiko; al ‘Comerç de qualitat i disseny artesanal’, a MC muebles de cocina; a la ‘Diversitat del producte’, a Coses Rosi i a la ‘Renovació Comercial’, a Horno La Victoria.

En l'acte també es van entregar els premis del Concurs d'aparadorisme de Nadal del 2021, a les mans de les associacions de comerciants, en el qual es va valorar la decoració dels aparadors de la ciutat en les festes nadalenques de l'any passat. El primer premi va ser per a Presto Music i el millor lloc del mercat municipal va ser per a Frutos secos Mª Carmen, parada nº17 del mercat de Port de Sagunt. El segon per a Floristeria Sayas i el tercer per a la boutique Ilusió.

![](/media/s0qcykwm/c_premios.jpg?width=850&height=566.9886363636364)

D'altra banda, Moreno va indicar que «**quan parlem d'una ciutat del segle XXI i de la nova mobilitat, el millor aliat és el comerç tradicional**», ja que «**està totalment alineat amb la filosofia del segle XXI i el món de la sostenibilitat. Si a tot això se li suma un extra de qualitat i personalització del producte i del servici, jo crec que ens sobren els motius per a estar hui ací celebrant al comerç i als mercats de la nostra ciutat, perquè realment mantenen viu el municipi**».

A més, l'alcalde de Sagunt va apuntar que «**no hi ha transacció xicoteta, tot allò que puguem comprar en el xicotet comerç o mercats del nostre municipi, hem de comprar-lo allí, perquè encara que a nosaltres ens semble una xicoteta acció, realment té un efecte cadena que va molt més allà en llocs de treball, mobilitat, seguretat i menys contaminació, i això forma part del model de ciutat que volem construir**».

Petit & Co, Clementine Petite, Magdalena Fuertes, María Caprichos, Moret Visión y Audición, La Koket, Escuela de Baile Leo Molina, Promessa Novias, Floristería Sayas, Lola Torrente, Joyeros artesanos Rubio, Coses Rosi Moda, Tapicería Graullera, Centro Belleza Tesa, Academia Alegría, Floristería Vicente Vidal, Reciclarte, La Dolçeria, Bodegas Ferry, Silvia Montalvo Hair Salón, Club de Gimnasia Sagunto, Calzados Fina (mercat exterior), Olga Barrull (mercat exterior), Cristina Manteca (mercat exterior) i M. José (mercat exterior).

![](/media/114fu2oe/c_actu1.jpg?width=850&height=566.9886363636364)

![](/media/jbfpxqla/c_actu2.jpg?width=850&height=566.9886363636364)

![](/media/smojlgey/c_actu3.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/torna-la-tradicional-gala-del-comerc-a-sagunt-despres-de-quatre-anys-a-causa-de-la-pandemia/ "Facebook")
*   [](http://twitter.com/share?url=https://aytosagunto.es/va/actualitat/torna-la-tradicional-gala-del-comerc-a-sagunt-despres-de-quatre-anys-a-causa-de-la-pandemia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-la-tradicional-gala-del-comerc-a-sagunt-despres-de-quatre-anys-a-causa-de-la-pandemia/ "Linked In")
*   [](mailto:?body=https://aytosagunto.es/va/actualitat/torna-la-tradicional-gala-del-comerc-a-sagunt-despres-de-quatre-anys-a-causa-de-la-pandemia/)